তারলেজা আবাবিল

তারলেজা আবাবিল, তারলেজা বা লিশরা () (Hirundo smithii) হাইরানডিনিডি পরিবারভুক্ত একটি ছোট গায়ক পাখি। এর দুইটি উপপ্রজাতি রয়েছে। বাংলাদেশে তার একটি H. s. filfera দেখা যায়।
চড়াইয়ের আকারের পাখিটিকে মাথার উপর লালটুপি আর তারের মতো দুইটি লম্বা লেজ দেখলে চিনতে দেরি হয় না। এরা উড়ে উড়ে কীটপতঙ্গ খায়। এরা বাংলাদেশ ও পশ্চিমবঙ্গে স্থায়ী বাসিন্দা। তারের উপর প্রায়ই এই পাখিদের বসে থাকতে দেখা যায়।

বিবরণ 
তারলেজা আবাবিল লম্বায় ৫ ইঞ্চি। কিন্তু চেরা লেজের বাইরের পালকের দুদিক থেকে একটি করে সরু তারের মতো লেজ আছে আরো ৭ ইঞ্চি। স্ত্রী পাখিটি একটু ছোট। মাথার চাঁদি উজ্জ্বল বাদামী। মাথার দুই পাশ, ঘাড় এ উপরের সমস্ত পালক চকচকে ইস্পাত নীল। লম্বা ডানায় লুকানো অংশ ও লেজ গাঢ় পিঙ্গল। লেজের ঠিক মাঝের দুই জোড়া পালকে সাদা ছোপ। তলার সব পালক সাদা। ঠোঁট ও পা কালো।

বিস্তৃতি 
মধ্য ও দক্ষিণ আফ্রিকা, দক্ষিণ ও দক্ষিণ-পূর্ব এশিয়ার বিভিন্ন দেশে পাখিটির আবাসস্থল। ভারত, পাকিস্তান, আফগানিস্তান, মায়ানমার, থাইল্যান্ড, ইন্দোনেশিয়া, তাজিকিস্তান এবং আফ্রিকার অ্যাঙ্গোলা, বুরুন্ডি, জিম্বাবুয়ে, সুদান, ইথিওপিয়া, দক্ষিণ আফ্রিকাসহ কয়েকটি দেশে পাখিটির বিস্তৃতি। এছাড়া বাংলাদেশ, কঙ্গো, মিশর, লাইবেরিয়া ওমান, শ্রীলঙ্কা: এসব দেশে পাখিটি খুব অল্প পরিমাণে দেখা যায়।বাংলাদেশে চট্টগ্রাম, খুলনা, ঢাকা ও সিলেটে পাখিটি দেখার চারটি রেকর্ড আছে।

উপপ্রজাতি 

তারলেজা আবাবিলের মোট দুইটি উপপ্রজাতি পাওয়া যায়:
 H. s. filfera (Stephens, 1826) – ভারত, পাকিস্তান, আফগানিস্তান, মায়ানমার, থাইল্যান্ড, ইন্দোনেশিয়া, তাজিকিস্তান, নেপাল, লাওস, কম্বোডিয়া, ইত্যাদি দেশে এদের বিস্তৃতি।
 H. s. smithii (Leach, 1818) - সাব-সাহারান আফ্রকিা থেকে সেনেগাল, মালি, আইভরি কোস্ট, সুদান, ইথিওপিয়া, সোমালিয়া, নামিবিয়া, বতসোয়ানা ও উত্তর-পূর্ব দক্ষিণ আফ্রিকা পর্যন্ত এদের বিস্তৃতি।

স্বভাব 

তারলেজা জলের ধারের পাখি। নদী, বিল, বড় জলাশয়, ধানক্ষেত এবং বড় খালের উপর এদের উড়তে দেখা যায়। এরা সংঘবদ্ধভাবে বাস করে না। প্রজননকালে খুব ছোট পারিবারিক দলে দেখা যায়। পরিযায়ী হবার সময় কিছু পাখি মেঠো আবাবিলদের ঝাঁকে যোগ দেয়। এদের টেলিগ্রাফের তারের উপর বসতে দেখা যায় বেশি। গাছের ডালে এরা সাধারণত বসে না। একমাত্র বাসা তৈরির জন্য মাটির নিচের জমিতে নামে। এদের ডাক সাধারণত খুব নিচু স্বরের: চিট-চিট...। এর গান অনেকটা এরকম: চিরিক-উইট...চিরিক-উইট...। তারলেজার সতর্ক সংকেত বেশ স্পষ্ট: চিইপ-চিই ধরনের।

প্রজনন 
এর প্রজননের সময় মার্চ থেকে সেপ্টেম্বর। এই সময়ের মধ্যে এরা দইবার ডিম পাড়ে। মাটি দিয়ে তৈরি বাসার আকার দইয়ের চ্যাপ্টা ভাঁড়ের মতো। বাসা বানায় স্ত্রী পাখি। পুরুষ সাথে থাকে মাত্র। তবে সন্তানপালনে সর্বতোভাবে স্ত্রী পাখিকে সহায়তা করে। ডিম পাড়ে ৩-৪টি অল্প চকচকে। খোলার রং সাদা, তার উপর লালচে-পাটকিলে ছিট ও ছোপ। ডিমের মাপ: লম্বায় ০.৭২ ইঞ্চি, চওড়ায় ০.৫৩ ইঞ্চি।

বর্তমান অবস্থা 
পৃথিবীতে অনেকখানি এলাকাজুড়ে পাখিটির বাস। এমনকি পাখিটির সংখ্যা কিছুটা হলেও বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। তবে বাংলাদেশের বন্যপ্রাণী আইনে এ প্রজাতিটি সংরক্ষিত।

আরও দেখুন 
 আবাবিল

তথ্যসূত্র

বহিঃসংযোগ 
 Wire-tailed Swallow - Species text in The Atlas of Southern African Birds.
 Wire-tailed Swallow in flight

হাইরানডো
এশিয়ার পাখি
আফ্রিকার পাখি
বাংলাদেশের পাখি
ভারতের পাখি
পাকিস্তানের পাখি
সোমালিয়ার পাখি
ভুটানের পাখি
নেপালের পাখি
আফগানিস্তানের পাখি
ইন্দোনেশিয়ার পাখি
থাইল্যান্ডের পাখি
অ্যাঙ্গোলার পাখি
বেনিনের পাখি
বতসোয়ানার পাখি
বুর্কিনা ফাসোর পাখি
বুরুন্ডির পাখি
কম্বোডিয়ার পাখি
ক্যামেরুনের পাখি
মধ্য আফ্রিকা প্রজাতন্ত্রের পাখি
চাদের পাখি
গণতান্ত্রিক কঙ্গো প্রজাতন্ত্রের পাখি
কোত দিভোয়ারের পাখি
ইরিত্রিয়ার পাখি
ইথিওপিয়ার পাখি
গাম্বিয়ার পাখি
গ্যাবনের পাখি
ঘানার পাখি
গিনি-বিসাউয়ের পাখি
গিনির পাখি
কেনিয়ার পাখি
লাওসের পাখি
মালির পাখি
মালাউইয়ের পাখি
মৌরিতানিয়ার পাখি
মোজাম্বিকের পাখি
মিয়ানমারের পাখি
নাইজারের পাখি
নামিবিয়ারপাখি
নাইজেরিয়ার পাখি
রুয়ান্ডার পাখি
সিয়েরা লিওনের পাখি
সেনেগালের পাখি
সোয়াজিল্যান্ডের পাখি
দক্ষিণ আফ্রিকার পাখি
দক্ষিণ সুদানের পাখি
সুদানের পাখি
তাঞ্জানিয়ার পাখি
তাজিকিস্তানের পাখি
টোগোর পাখি
তুর্কমেনিস্তানের পাখি
উগান্ডার পাখি
সংযুক্ত আরব আমিরাতের পাখি
উজবেকিস্তানের পাখি
জাম্বিয়ার পাখি
জিম্বাবুয়ের পাখি
১৮১৮-এ বর্ণিত পাখি
দক্ষিণ এশিয়ার পাখি
সাহারা-নিম্ন আফ্রিকার পাখি